Obavljeno novo žrijebanje parova za Kantonalnu ligu

Na adresu nogometnog saveza Zeničkog-dobojskog kantona juče je stigao dopis u kojem je Fudbalski klub Patriot iz Zenice obavjestio savez da neće učestvovati  u Kantonalnoj ligi u sezoni 2020./21. godina.

Zbog neparnog broja ekipa Takmičarska komisija bila je primorana da ponovo obavi žrijeb za narednu sezonu. Kantonalna liga starta kao što je i najavljeno 22. i 23. avgusta. Zenički Čelik u prvom kolu ugostiće ekipu Novog Šehera. Novajlija i ujedno povratnik u ligu Borac iz Tetova gostuje kod Napredka, dok zenički Sporting putuje u goste kod Proletera. Vareš je domaćin Fortuni, a Žepče 1919 će ugostiti Nemilu. Na današnjem sastanku prestavnici klubova upoznati su sa Covid protokolom  organizacije utakmica u narednom prvenstvu.